Kamal Mámbetov

Ómiri 
Kamal Mámbetov 1940-jılı 14-mayda házirgi Kegeyli rayonınıń Máteke Jumanazarov atındaǵı fermerler birlespesinde tuwılǵan.

 Iskerligi 
Tashkent mámleketlik universitetiniń filologiya fakulteti jurnalistika bólimin tamamlaǵan (1963). «Erkin Qaraqalpaqstan» gazetasında redaktor (1963—64), universitet qaraqalpaq ádebiyatı kafedrası basqarıwshısı (1976—81), filologiya fakulteti dekanı (1984—86), universitet rektori (1986—88), kafedra basqarıwshısı (1988-jıldan), Qaraqalpaqstan Respublikası Joqarǵı Keńesi social rawajlanıw, pán hám mádeniyat komiteti baslıǵı (1995—96). Jazıwshınıń ilimiy jumısı qaraqalpaq ádebiyatı tariyxı, qáliplesiw basqıshları óz-ara tásir hám kórkem ádebiyatqa baylanıslı máselelerine, sonıń menen birge, ádebiyat tariyxı mashqalalarına baǵıshlanǵan. Sabaqlıq hám qóllanbalar jazǵan («Áyyemgi qaraqalpaq ádebiyati», 1991; «Ádebiyat teoriyası», 1995; «Latın grafikası tiykarında qaraqalpaq ádebiyatı», 2000)XX ásir qaraqalpaq ádebiyatında shıǵıs klassik dástúrleri, T., 1968; Navaiy hám qaraqalpaq ádebiyatı, T., 1991.ÓzME. Birinshi bet. Tashkent, 2000-yil.

 Ilimiy miynetleri 
«Áyyemgi qaraqalpaq ádebiyatı» (1976), «Folklor hám jazba ádebiyat» (1978), «Каракалпакская литература XIV-XVIII веков» (1980), «Erte dáwirdiń ádebiy estelikleri» (1986), «Nawayı hám qaraqalpaq ádebiyatı» (1991), «Ózbek hám qaraqalpaq ádebiy baylanısları» (1992), «Erte dáwirdegi qaraqalpaq ádebiyatı» (1992), «Shıǵıs ádebiyatı tariyxı» (1993), «Ájiniyaz» (ilimiy ocherk) (1994), «Qaraqalpaq tolǵawları» (1995), «Ádebiyat teoriyası» (1995) miynetleri jarıq kórdi.

 Prozalıq shıǵarmaları 
«Gójek» (1964), «Tırnalar» (gúrrińler jıynaǵı) (1975), «Men onı súyer edim» (povest) (1982), «Bozataw» (roman hám povestler) (1986), «Posqan el» (roman) (1988), «Hújdan» (roman) (1991), «Sayaxatnama» (jol ocherkleri) (1993), «Túrkstan» (roman) (1993), «Muhabbat hám ájel» (povestler) (1995), «Xalıq perzenti» (M.Jumanazarov haqqında ocherk) (1996) sıyaqlı kórkem dóretpeleri qaraqalpaq ádebiyatınıń rawajlanıwında belgili orınǵa iye.

 Sıylıqları 
 Qaraqalpaqstanda xızmet kórsetken ilim ǵayratkeri (1990 )
 Berdaq atındaǵı Qaraqalpaqstan Mámleket sıylıǵınıń laureatı (1991)
 Qaraqalpaq xalıq jazıwshısı (1995)

 Derekler 

Kategoriya:Jazıwshılar
Kategoriya:Qaraqalpaq jazıwshıları
Kategoriya:Qaraqalpaq ádebiyatshıları
Kategoriya:Berdaq atındaǵı Qaraqalpaqstan Respublikası mámleketlik sıylıǵınıń laureatları
Kategoriya:Kegeyli rayonında tuwılǵanlar
Kategoriya:Sálmen ata qoyımshılıǵına jerlengenler